  Виталий Пронин Туэ конььывуон толэзе Ижкарын ортчоз «Удмурт нылкышно кенешлэн» 9-тӥ элькун конференциез. Ӧтчамлы дасяськыса, ёросъёсын но нимысьтыз ужрадъёс ортчо.4 ар ӵоже ужамезлы йылпумъянъёс лэсьтоз «Удмурт нылкышно кенеш» огазеяськонлэн правлениез. Ӧтчамлы дасяськыса, ёросъёсын но нимысьтыз ужрадъёс ортчо.19-тӥ оштолэзе Вавож ёросысь Выль Бия гуртын «Гурт нылкышноос туала улонын»  конференция радъяськиз. Гуртысь культурая юртэ люкаськылӥзы Вавож, Сюмси, Сьӧлта, Ува ёросъёсысь нылкышноос.Гурт нылкышноосын кенешыны вуылӥзы « Удмурт нылкышно кенешлэн» кивалтӥсез Надежда Степанова,  психолог Ольга Глухова, эмчи Любовь Леонтьева, корреспондент, кылбурчи Любовь Тихонова.Надежда Степанова тодматӥз удмурт нылкышно движенилэн историеныз но удмурт калыклэн тужгес лэчыт ужпумъёсыныз. Нимысьтыз саклык висъяз семьяын анай кылэз гажан мылкыд пыӵатонлы но гуртысь нылпи садъёсын, школаосын удмурт кыл дышетонэз радъянлы. Кызьы нылпиосын, кузпалэн ӟеч кусыпъёс радъяно, пыр-поч мадиз психолог Ольга Глухова.Гуртоослэн луонлыксы вал психологлэсь но эмчилэсь дунтэк консультация басьтыны.- Пумиськонмы туж пайдаё ортчиз. Удмурт кылын вераськись ӧнерчиосмы асьмелэн туж ӧжыт. Азьланяз асьме ёросамы но психологен пумиськон радъяны кенешим, - ивортӥз Сюмси ёросысь «Удмурт нылкышно кенешлэн» кивалтӥсез Раиса Волкова.Конференциез радъяны юрттэмзы понна нылкышноос нимысьтыз тау каремзэс веразы «Удмурт Кенеш» огазеяськонлэн Вавож ёросысь ёзэныз кивалтӥсьлы Геннадий Шубинлы но «Колос» колхозлэн кивалтӥсезлы Владимир Красильниковлы."Удмурт нылкышно кенеш" Теги: Удмуртнылкышнокенеш  